Općinski načelnik
KLASA: 024-01/25-01/19
URBROJ: 2133-7-01/1-25-2
Cetingrad, 12. rujna 2025. godine

	Sukladno članku 35.b Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članku 49. Statuta Općine Cetingrad (''Glasnik Karlovačke županije" br. 11/21 i 36a/21) općinski načelnik Općine Cetingrad podnosi Općinskom vijeću Općine Cetingrad

IZVJEŠĆE O RADU
OPĆINSKOG NAČELNIKA OPĆINE CETINGRAD 
ZA RAZDOBLJE 01.01.2025. – 30.06.2025. 

UVODNI DIO

Člankom 35.b. Zakona o lokalnoj i područnoj (regionalnoj) samoupravi i člankom 49. Statuta Općine Cetingrad utvrđeno je da općinski načelnik dva puta godišnje podnosi polugodišnja izvješća o svom radu predstavničkom tijelu jedinice lokalne samouprave. 

Ovim izvješćem obuhvaća se rad dosadašnje načelnice koja je dužnost obnašala do 05. lipnja 2025. godine nakon čega dužnost preuzima novi načelnik koji nastavlja sa započetim projektima i izradom novih u cilju poboljšanja životnog standarda stanovnika Općine.
Provedbu poslova određenih Zakonom i Statutom Općine Cetingrad općinski načelnik kao izvršno tijelo Općine Cetingrad obavljao je prisustvom brojnim sastancima, konzultacijama i dogovorima, kroz vlastite aktivnosti i aktivnosti njegovog zamjenika, kroz rad Jedinstvenog upravnog odjela Općine Cetingrad, tj. službenika i namještenika Općine, te kroz rad Vlastitog pogona Općine Cetingrad. 

KOMUNALNA INFRASTRUKTURA, ODŽRAVANJE OBJEKATA I JAVNIH POVRŠINA

Općinske nerazvrstane ceste

Dosadašnja načelnica potpisala je ugovor sa Agencijom za plaćanja u poljoprivredi, ribarstvu i ruralnom razvoju za financiranje projekta Rekonstrukcija nerazvrstane ceste u Općini Cetingrad, k.č.br. 1228/1, k.o. Cetingrad koji je apliciran za potporu na Natječaj za provedbu intervencije 73.13. Potpora javnoj infrastrukturi u ruralnim područjima iz Strateškog plana Zajedničke poljoprivredne politike Republike Hrvatske 2023. – 2027. Procijenjena vrijednost potpore je 635.529,54 €. Načelnik nastavlja s provedbom ovog projekta gdje provedena javna nabava i izabran izvođač radova. Slijedi potpisivanje ugovora s izvođačem i početak radova u narednih mjesec dana.

U tijeku je evidentiranje općinskih nerazvrstanih cesta na području Općine Cetingrad. Do kraja 2024. godine evidentirano je više od 30 km nerazvrstanih cesta dok ih je još oko 20 km u provedbi.

Redovito su održavane ostale općinske nerazvrstane ceste u zimskim i redovnim uvjetima. 

Vodovod 

U tijeku su dogovori oko potrebnih aktivnosti za preuzimanje vodovoda Općine Cetingrad od strane ViK-a koji bi trebao biti dio Slunjske podružnice. 

Stari grad Cetin

Provedena je javna nabava i izabran izvođač radova za nastavak  interventnih radova i radovi održavanja starog grada Cetina na poziciji Citadele – kula Drenđula i bedem Citadele u iznosu 1.000.000,00 €. Radovi se u potpunosti financiraju sredstvima Ministarstva kulture i medija RH. Slijedi potpisivanje ugovora s izvođačem i nastavak radova.
Redovito se komunicira sa ITU službom Grada Karlovca radi pripreme projekta Izgradnje prezentacijskog centra i usklađivanja dokumentacije. 

Izgradnja nogostupa
Pokrenute su aktivnosti za prikupljanje projektne dokumentacije za izgradnju nogostupa Cetingrad – OŠ Cetingrad duljine 500m. Prikupljene su sve suglasnosti i u tijeku je geodetska izmjera nogostupa nakon čega slijedi izrada građevinske dozvole.

Hrvatski dom u Cetingradu
U tijeku su radovi uređenja predprostora Hrvatskog doma u vrijednosti 43.743,38 €. Projekt je sufinanciran kroz program poticanje razvoja komunalnog gospodarstva i ujednačavanje komunalnog standarda u 2025. godini Ministarstva prostornog uređenja, graditeljstva i državne imovine. Provedena je javna nabava i izabran izvođač radova za uređenje središnjeg prostora Hrvatskog doma. Vrijednost projekta je 40.600,00 €.
Potpisan je ugovor o financiranju projekta Obnova društvenog doma – rekonstrukcija kotlovnice u vrijednosti od 13.000,00 €. Slijedi potpisivanje ugovora s izvođačem i početak radova.

Rušenje i izgradnja višestambene zgrade u Cetingradu
U tijeku je prikupljanje ponuda izvođača za rušenje i izgradnju višestambene zgrade. Otvaranje ponuda je 16. rujna 2025. godine.
Projekt financira Ministarstvo prostornoga uređenja, graditeljstva i državne imovine, u vrijednosti od 1.090.000,00 €.

OSTALE AKTIVNOSTI

U tijeku su dopune Građevinske dozvole za sanaciju odlagališta Glavica.

Čeka se odgovor LAG-a Frankopan u vezi Intervencije INT 2.1. ''Jačanje povezanosti i integracije lokalne zajednice'' za nabavu novog komunalnog kiper kamiona i edukativne radionice za stanovnike o važnosti pravilnog odvajanja i smanjenja otpada.

U tijeku su II. izmjene i dopune prostornog plana Općine Cetingrad. Prikupljamo zahtjeve građana za izmjene. Za provedbu II. izmjena i dopuna odobrena su sredstva u iznosu 15.000,00 € od strane Ministarstva prostornog uređenja, graditeljstva i državne imovine na dodjelu bespovratnih sredstava za izradu prostornih planova nove generacije putem elektroničkog sustava „ePlanovi“. 

Na groblju Cetingrad izvode se radovi izgradnje betonskih grobnih okvira. Vrijednost radova je 13.937,50 €.

U tijeku su radovi rekonstrukcije cesta Bogovolja – Podcetin – Cetingrad, Kruškovača – Luke te dijelovi županijskih cesta.

U tijeku su dogovori s Hrvatskom turističkom zajednicom za projekt ''Virtualnog interaktivnog vodiča Općine Cetingrad'' kojim će se posjetiteljima približiti lokalnu kulturu, povijest i znamenitosti te ih potaknuti da obiđu zanimljive lokacije i time ostvare pogodnosti lokalnih poduzetnika i ostvare dodatnu potrošnju.

										  Općina Cetingrad
   Općinski načelnik	
										
										 ________________
										    Milan Bogović